Diari Oficial de la Generalitat Valenciana


Sumari del DOGV 9548, del 07-03-2023 (2023/2264)

RESOLUCIÓ de 28 de febrer de 2023, del conseller de Sanitat Universal i Salut Pública, per la qual es modifica la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9548

Data del DOGV
:   07-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2264


Data del document
:   28-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 28 de febrer de 2023, del conseller de Sanitat Universal i Salut Pública, per la qual es modifica la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria. [2023/2264]  
La Llei 9/2022, de 30 de desembre, de pressupostos de la Generalitat per a l'exercici 2023, introdueix algunes modificacions en l'estructura orgànica i funcional del pressupost de la Conselleria de Sanitat Universal i Salut Pública. Una d'aquestes consisteix en la vinculació al programa pressupostari 411.60, Planificació i atenció al pacient, de la línia de subvenció T1910, «Reintegrament de despeses per assistència quirúrgica», vinculada en exercicis precedents al subprograma 412.24.  
D'altra banda, la Conselleria es marca com a objectiu per a 2023 ampliar la competència dels diferents centres directius, departaments de salut i la resta de centres de gestió en matèria de gestió i contractació administrativa, i a aquest efecte es procedeix a elevar els límits quantitatius establits fins a l'actualitat.  
Tot això fa necessària una modificació de l'actual delegació en matèria de gestió econòmica i contractual per a adaptar-la a la nova estructura del pressupost de la Conselleria de Sanitat Universal i Salut Pública i al nou objectiu esmentat en el paràgraf anterior.  
En virtut de les facultats conferides per l'article 28.k i l, de la Llei 5/1983, de 30 de desembre, del Consell; per l'article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com per la Llei 40/2015, d'1 d'octubre, de règim jurídic del sector públic, resolc:  
  
Primer  
Es modifica el punt 1.1.a de l'apartat 1 del resolc segon, que queda redactat de la manera següent:  
a) En les persones titulars de la sotssecretaria, les secretaries autonòmiques, les direccions generals i Subdirecció General de l'Escola Valenciana d'Estudis per a la Salut, aquesta última mancomunadament amb la de la Direcció General de Recursos Humans, les corresponents a expedients de despeses pròpies de les seues unitats directives, sempre que s'imputen als programes pressupostaris i unitats de gestió que els corresponguen, amb les especificitats previstes en el paràgraf següent, així com en la resta de la present resolució.  
Per a les secretaries autonòmiques, direccions generals i l'Escola Valenciana d'Estudis per a la Salut s'estableix un límit de 3.000.000,00 €.  
  
Segon  
Es modifica l'apartat 3 del resolc segon, que queda redactat de la següent:  
3. Les facultats a què es fa referència en els apartats, 1.2, 1.3, 1.4, 1.5, 1.6, 1.7, 1.8, 1.9 i 2 del present resolc seran exercides sempre que els expedients i els contractes de què es tracte no excedisquen les quantitats màximes que s'expressen a continuació:  
Subprograma 412.22, fins a 3.000.000,00 €.  
Subprograma 412.23, fins a 3.000.000,00 €.  
Subprograma 412.24, fins a 3.000.000,00 €.  
Subprograma 412.27, fins a 3.000.000,00 €.  
Subprograma 412.28, fins a 3.000.000,00 €.  
Programa 412.10, fins a 3.000.000,00 €.  
  
Tercer  
Es modifica l'apartat 5 del resolc segon, que queda redactat de la manera següent:  
5. Contractació de gestió centralitzada.  
5.1. Les facultats referides a contractació de gestió centralitzada i les seues corresponents despeses de funcionament, financeres i inversions reals es deleguen en la persona titular de la Sotssecretaria, independentment del programa pressupostari, sense límit quantitatiu, amb l'excepció indicada en el punt 5.2 del present apartat.  
5.2. Les facultats referides a contractació de gestió centralitzada i les seues corresponents despeses de funcionament, financeres i inversions reals del programa 412.29 es deleguen en la persona titular de la Direcció General de Planificació, Eficiència Tecnològica i Atenció al Pacient, sense límit quantitatiu.  
  
Quart  
Es modifica l'apartat 7 del resolc segon, que queda redactat de la manera següent:  
La formalització dels contractes basats derivats dels acords marc subscrits per la Central de Compres de la Generalitat, per l'Institut Nacional de Gestió Sanitària o l'òrgan que el substituïsca, correspondrà a la persona titular de la Sotssecretaria de la Conselleria de Sanitat Universal i Salut Pública, excepte en els supòsits en què la despesa s'impute al programa pressupostari 412.29, i en aquest cas correspondrà a la persona titular de la Direcció General de Planificació, Eficiència Tecnològica i Atenció al Pacient.  
En els supòsits en què els acords marc formalitzats per la Central de Compres de la Generalitat configuren la contractació basada en forma de peticions directes dels béns o serveis, la competència per a la seua formalització queda delegada en els òrgans que corresponga en virtut del que es preveu en el present resolc respecte de les seues pròpies unitats de gestió, sense límit quantitatiu.  
  
Cinqué  
Es modifica el punt 1.5 de l'apartat 1 del resolc quart, que queda redactat de la manera següent:  
1.5. En matèria de transferències corrents del subprograma 412.27, Prestacions externes complementàries, es deleguen en les persones titulars de les direccions territorials de la Conselleria, en el seu respectiu àmbit territorial i unitat de gestió, les despeses relatives a ajudes per desplaçaments, sense limitació quantitativa.  
  
Sisé  
S'afig el punt 1.7 a l'apartat 1 del resolc quart, que queda redactat de la manera següent:  
1.7. En matèria de transferències corrents del programa 411.60, Planificació i atenció al pacient, es deleguen en les persones titulars de les direccions territorials de la Conselleria, en el seu respectiu àmbit territorial i unitat de gestió, les despeses relatives a reintegrament de despeses per assistència quirúrgica, sense limitació quantitativa.  
  
Seté  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 28 de febrer de 2023.- El conseller de Sanitat Universal i Salut Pública: Miguel Mínguez Pérez.